open-index/open-wikipedia-markdown huggingface dataset:
லீட் சேர்மங்கள்

**லீட் சோ்மம்** என்பது மருத்துவ கண்டுபிடிப்பில் உள்ள முன்னோடி வேதியியல் சோ்மம் எனப்பொருளாகும். இஃது உலோக (லெட்) காரீய சோ்மத்தைக் குறிப்பதல்ல. இந்த லீட் சோ்மம் மருந்தியல் மற்றும் உடற்செயலியல் செயல்பாடு உடைய சோ்மம். மருத்துவத்தில் பயன்படக் கூடியது. ஆனாலும் ஸப் ஆப்டிமல் (Sub Optimal) அமைப்பு உடையது. தேவைக்கேற்ப தனது அமைப்பை மாற்றிக் கொள்ளக் கூடியது. லீட் மருந்துகள் பேக்-அப் சோ்மங்களால் தொடரப்பட வேண்டியவை. இவற்றின் வேதியியல் அமைப்புகள் - செறிவு, (Potency) தோ்ந்தெடுத்தல் (Selectivity) போன்ற பண்புகளுடன் மருந்தியக்க தாக்கியலில் செயல்படக் கூடியவை. மேலும் புதியதாக கண்டுபிடிக்கப் பட்ட மருந்தியல் சாா் தடுப்பிகள் செயல்திறன் உடைய வேதியியல் பகுதிக் கூறுகள் கூட விரும்பத் தக்க மருந்துகளாக இல்லாத நிலையில், இந்த லீட் சோ்மங்கள் மருந்தியல் மற்றும் உடற்செயலியலில் சோதிக்கப்பட்ட விரும்பத்தக்க செயல்திறன் உடைய மருந்துகளாக தேவையான வேதியியல் மாற்றங்களை பெறக் கூடியவைகளாக உள்ளன.

## லீட் சோ்மங்கைளக் கண்டுபிடித்தல்
லீட் சோ்மங்கள் பல மூலங்களில் இருந்து பெறக்கூடியவை. இயற்கை பொருட்களில் இருந்து கண்டறியப்படுபவை. மேலும் வேதியியல் இணைவுப் பொருத்தம் மூலம் அல்லது மூலப்பொருள் மாதிாிகள் மூலம் ரேஷனல் ட்ரக் டிசைன்களில் உள்ளவை போல் கண்டறியப்படுகிறது. இவ்வகையான லீட் சோ்மங்கள் ஹை த்ருபுட் (High-throughput) ஸ்கீரன் களுக்கான சோதனைகளை மேற்கொள்கின்றன. செயல்திறன் உடைய சோ்மங்கள் ஹிட் சோ்மங்கள் என வடிவமைக்கப்பட்டுள்ளன. இவ்வாறான சோ்மங்கள் எதிா்ப்பி சோ்மங்களாகவும் (Antagonist) ஏற்பி சோ்மங்களாகவும் (Agonist) ஏற்றுக் கொள்பவா்களுக்கு தகுந்தவாறு தம்மை கட்டுப்படுத்திக் கொள்ளக் கூடியவைகள் ஆகும். 

## மேற்கோள்கள்

பகுப்பு:மருத்துவ வேதியியல்
முழுநிலை கோட்பாடு

**முழுநிலை கோட்பாடு** உளவியல் துறையின் ஒரு முக்கியமான கோட்பாடு ஆகும். முழுநிலை உளவியல்(Gestalt Psychology) முப்பெரும் செருமானிய உளவியல் வல்லுநர்களின் உழைப்பினாலும், ஆய்வுகளினாலும் உருவானது. அவர்கள் 1.மாக்சு வெர்திம்ர் (Max Wertheimer), 2. கர்ட்டுகோ புகா (Kurt Koffka), 3 .வோல்காங்கு கோகலர் (Wolfgang Kohler) என்பவராவர். இக்கோட்பாடு இந்த நுற்றாண்டின் தொடக்கத்தின் உருவானதாகும். முழுநிலை உளவியல், நடத்தைக் கொள்கைக் கோட்பாட்டிற்கு (அகப்பண்புகளுக்கும் புறவாழ்வுக் கூறுகளே காரணம் என்ற கோட்பாடு:Behaviourism )எதிர்விளைவாக உருவானது.இக்கோட்பாடு உட்புறக் காட்சிக்கோட்பாட்டினையும் (தன் உள்ளத்தைத் தானே நுணுக்கிக் காணும் செயல்சார் கோட்பாடு:Interospectionism) ஏற்கவில்லை.

## மேற்கோள்கள்

பகுப்பு:உளவியல் கருத்துக்கள்
சகஸ்ரபாகு கோயில்கள்

**சகஸ்ர பாகு கோயில்கள்** (**Sahasra Bahu temples**) இந்தியாவின் இராஜஸ்தான் மாநிலத்தின் உதயபூர் மாவட்டத்தின் நிர்வாகத் தலைமையிடமான உதயப்பூர் நகரத்திற்கு வடக்கே 2 கிலோ மீட்டர் தொலைவில் உள்ள நக்டா எனும் ஊரில் விஷ்ணு பகவானுக்கு அர்ப்பணிக்கப்பட்ட இந்து சமயக் கோவில்கள் ஆகும். சகஸ்ர பாகு எனில் ஆயிரம் கைகள் என்று பொருள்.  மூலவர் கோயிலைச் சுற்றி 10 உப கோயில்கள் அமைந்துள்ளது. 10-ஆம் நூற்றாண்டில் உதய்பூர் இராச்சிய மன்னரால் கட்டப்பட்ட இக்கோயில்களின் வடிவமைப்பு மற்றும் வெளிப்புறச் சிற்பங்கள் **மாரு-கூர்ஜரக் கட்டிடக்கலை** நயத்தில் அமைக்கப்பட்டுள்ளது. தற்போது இக்கோயில்கள் சிதிலமடைந்து காணப்படுகிறது. இந்தியத் தொல்லியல் ஆய்வகம் இக்கோயிலை பராமரிக்கிறது. நக்டா துவக்கத்தில் உதய்பூர் இராச்சியத்தின் தலைநகராக இருந்தது.

விஷ்ணுவுக்கான கோயில்கள் இவை ஆகும். இவற்றில் இரு பெரிய கோயில்கள் அருகருகே உள்ளன. பத்தடி உயரமான பெரிய அடித்தளம் மேல் இந்தக் கோயில்கள் அனைத்தும் அமைந்துள்ளன. உள்ளூரில் மாமியார் மருமகள் என்ற பொருளில் இக்கோயில்களைச் சொல்கிறார்கள்.

இவை எட்டாம் நூற்றாண்டில் கட்டப்பட்டவை. முகலாயர்காலத்தில் இக்கோயில்கள் இடிக்கப்பட்டு மூலவர் சிலை அகற்றப்பட்டது. அதன்பின் அப்படியே கிடந்து வெள்ளையர் காலகட்டத்தில் மீட்கப்பட்டன. இன்று இந்தியாவின் முக்கியமான கலைப்பொக்கிஷங்களாக இவை பாதுகாக்கப்படுகின்றன. இது ஒரு சுற்றுலா தலமாக உள்ளது.
## படக்காட்சிகள்
சகஸ்ர பாகு கோயில்களின் சிதிலங்கள்

File:Aesthetic view of sahastrabhu temple.jpg|
Nagda-10-Sas Bahu-2018-gje.jpg|
Nagda-12-Sas Bahu-2018-gje.jpg|
Nagda-38-Sas Bahu-2018-gje.jpg|

## மேற்கோள்கள்

*Michell, George (1990), *The Penguin Guide to the Monuments of India, Volume 1: Buddhist, Jain, Hindu*, p. 287, 1990, Penguin Books, 

## வெளி இணைப்புகள்
* 
* Sahastra Bahu Temple Guide

பகுப்பு:உதய்ப்பூர் மாவட்டம்
பகுப்பு:இராஜஸ்தானில் உள்ள இந்து ஆலயங்கள்
வீரமாகாளர்

**வரலாறு**

இவர்கள் இலக்கியங்களுள் மூன்று வகையினராய்க் காணப் பெறுகின்றனர். வீரபத்திரர்க்கும் காளிதேவிக்கும் பிறந்தவா் முதல் வகையினா். அவர் அரிகரபுத்திரா்க்குச் சேனாபதியாகப் பணியாற்றியவா். இந்திரன் கோட்படி இந்திராணி தனித்திருக்கையில் அாிகரபுத்திரா் கட்டளையிட வீரமாகாளா் அவளுக்குக் காவல்பூண்டிருந்தாா். அவ்வமயம் சூரபதுமன் தங்கை அசமுகி என்பவள் இந்திராணியைத் தூக்கிக் கொண்டு சூரபதுமனிடம் செல்ல முயன்றாள். வீரமாகாளா் தடுத்தும் அசமுகி கேட்கவில்லை. அதனால் சினமுற்று இந்திராணியைத் தூக்கிச் சென்ற அசமுகியின் கரத்தினையும், அவளுக்குத் துணையாக வந்த அவள் தோழி துன்முகியின் கரத்தினையும் வீரமாகாளா் வெட்டி வீழ்த்தினாா். வீரமாகாளா் தம் பெயருக்கு ஏற்ப உக்கிரமூா்த்தியாகேவ காணப்பெறுவர் என்பதை "பெய்யாிற் பெரிதும் வெய்யோன் வீரமாகாளன் என்போன்," என்று கந்தபுராணம் கூறுகிறது. இருப்பினும் தம்மை வழிபடுபவா்களுக்கு மிகவும் போற்றத்தக்க சார்ந்த மூா்த்தியாகவே திகழ்ந்து அருள்பாலிக்க வல்லவா் என்பது தெரிகிறது.
இரண்டாம் வகையினா் சிவனைப் போன்றே மூன்று கண்களும் இடக்கையிற் கபாலமும் வலக்கையிற் சூலமும்கொண்டு பாம்பின் புணாலும் அணிந்து காணப் பெறுபவா். அவர் கருத்த நிறமுடையவா், வின்கோலம் போன்றே கோலங்கொண்டு காட்சியளிப்பவா் என நூல்கள் கூறுகின்றன.
மூன்றாம் வகையினா் சிவகணத்தலைவா்களுள் ஒருவராவாா். அவர் கருமை நிறம், முக்கன், வலக்கரத்தில் சூலம், இடக்கரத்தில் கபாலம் தாங்கிய நிலையில் காணப்பெறுபவா் எனத்தெரிகிறது.

## மேற்கோள்கள்

பகுப்பு:தொன்மங்கள்
தோட்டக்கலை தொழில்துறை

தோட்டக்கலை  தொழில்துறை உற்பத்தி என்பது பதப்படுத்துதல், உறையில் அடைத்தல்    பழங்கள் மற்றும் காய்கறிகள் சந்தை ஆகியவற்றை கொண்டுள்ளது. வேளாண்மை மற்றும் தொழில் மயமான விவசாயத்தின் ஒரு துறையாக இது உள்ளது. தொழில் மயமான தோட்டக்கலை சில நேரங்களில் மலர் வளர்ப்பு தொழிலையும் உள்ளடக்கியுள்ளது.

மிக முக்கியமான பழங்கள்:
* வாழை பழங்கள்
* அரை வெப்ப மண்டல பழங்களான கொய்யா, தாமரிலோ, லிச்
* சிட்ரஸ் பழங்கள்
* மென்மையான பழங்கள்(பெரி)
* ஆப்பிள்கள்
* கல் பழங்கள்
முக்கிய காய்கறிகள்:
* உருளை கிழங்கு
* இனிப்பு உருளை கிழங்கு
* தக்காளி
* வெங்காயம் மற்றும்
* முட்டைகோஸ்
2013 ஆம் ஆண்டில் உலக அளவில் பழ உற்பத்தி 676.9 மில்லியன் டன்களாக (666.200.000 டன்இ டன்746.200.000 குறுகிய டன்கள்) மதிப்பிட்டுள்ளது. உலகளில் காய்கறி உற்பத்தியில் (879.2 மில்லியன் டன் 865.300.000 டன்இ டன் 969.200.000 டன்) சீனா மற்றும் இந்தியா ஆகிய இரண்டும் உயர் உற்பத்தி நாடுகளாக மதிப்பிடப்பட்டுள்ளது.

## மதிப்பு சங்கிலி
தோட்டக்கலை  மதிப்பு சங்கிலியில் காணப்படுபவை:
*  உள்ளீடுகள்: உற்பத்திக்கு தேவையான உறுப்புகள்,   விதைகள்,  உரங்கள், வேளாண்மை விவசாய உபகரணங்கள்,பாசன உபகரணங்கள்.
*  ஏற்றுமதிக்கான உற்பத்தி: பழங்கள் மற்றும் காய்கறிகளின் உற்பத்தி மற்றும் வளர்ச்சி மற்றும் அறுவடை தொடர்பான அனைத்து செயல்முறைகளையும் கொண்டுள்ளது. நடவு களையாடுதல் தெளித்தல் எடுத்தல்.
* புட்டிகளில் அடைத்தல் மற்றும் குளிர்பதன சேமிப்பு :தரப்படுத்துதல் சலவை செய்தல் களைதல் வெட்டுதல் கலத்தல் பெயர் எழுதுதல்
*  பதபடுத்தப்பட்ட பழங்கள் மற்றும் காய்கறிகள் உலர்ந்த உறைந்த பாதுகாக்கப்பட்ட சாறுகள் இவற்றின் மூலம் வாழ்க்கை தரத்தை உயர்த்துதல்.
*   வினியோகம் மற்றும் சந்தை: பல்பொருள் அங்காடிகள், சிறிய அளவிலான சில்லரை விற்பனையாளர்கள், மொத்த விற்பனையாளர்கள்.

## நிறுவனங்கள்

### பழம்
* Chiquita Brands International
* Del Monte Foods
* Dole Food Company

## மேலும் காண்க
* Sugar industry

## மேற்கோள்கள்

## வெளி இணைப்புகள்
* 
* http://www.fruitlogistica.de/ fruit logistica conference 2017

பகுப்பு:வேளாண்மை
பகுப்பு:தோட்டக்கலை
பகுப்பு:கன்னியாகுமாி மாவட்ட டயட் கல்வியாளா்கள் தொடங்கிய கட்டுரைகள்
பன்னாட்டு புவிஅறிவியல் மற்றும் புவிப்பூங்காக்கள் திட்டம்

**பன்னாட்டு புவிஅறிவியல் மற்றும் புவிப்பூங்காக்கள் திட்டம்** (*International Geoscience and Geoparks Programme*) என்பது யுனெஸ்கோ (ஐக்கிய நாடுகள் கல்வி, அறிவியல், பண்பாட்டு நிறுவனம்) மற்றும் புவியியல் அறிவியல் சங்கத்தின் பன்னாட்டு ஒன்றியத்தின் கூட்டு நிகழ்வு ஆகும்.

இது 1972ஆம் ஆண்டு பன்னாட்டு புவியியல் கூட்டுறவு திட்டம் (International Geological Correlation Programme) என்ற பெயரில் இத்திட்டம் தொடங்கப்பட்டது. பன்னாட்டு புவியியல் கூட்டுறவு திட்டம் என்ற பெயரின் ஆங்கிலச் சுருக்கமான IGCP என்பது தற்போதும் பயன்பாட்டில் உள்ளது. இந்த திட்டம் பின்னர் பன்னாட்டுப் புவிஅறிவியல் திட்டம் என்று அறியப்பட்டது. புவிபூங்காக்கள் இத்திட்டத்தின் ஒரு அங்கமாக சேர்க்கப்பட்டதால், நவம்பர் 2015ஆம் ஆண்டில் பன்னாட்டு புவிஅறிவியல் மற்றும் புவிபூங்காக்கள் திட்டம் எனப் பெயர் மாற்றம் செய்யப்பட்டது.

எல்லைகள் மற்றும் தேசிய எல்லைகளைக் கடந்து பூகோளவியலாளர்களிடையே  கூட்டு ஆய்வுப்பணி, ஆய்வுகள் குறித்த கூட்டங்கள் மற்றும் பயிற்சிகள் மூலம் ஆராய்ச்சி ஒத்துழைப்பிற்கு உதவுவதே இத்திட்டத்தின் நோக்கம் ஆகும். தற்பொழுது பன்னாட்டு புவிஅறிவியல் மற்றும் புவிபூங்காக்கள் திட்டத்தில் சுமார் 167 நாடுகளிலுள்ள ஆயிரக்கணக்கான அறிவியலாளர்கள் மூலம் சுமார் 400 செயற்திட்டங்கள் செயல்பட்டில் உள்ளன.

## மேற்கோள்கள்

* UNESCO. "International Geoscience Programme". Retrieved December 12, 2010.

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:புவி அறிவியல்கள்
பகுப்பு:யுனெஸ்கோ
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
அன்னை வேளாங்கண்ணி பொறியியல் கல்லூரி

**அன்னை வேளாங்கண்ணி பொறியியல் கல்லூரி** (*Annai  Vailankanni College of Engineering*) என்பது இந்தியாவின தமிழ்நாட்டத்தின் கன்னியாகுமரி மாவட்டத்தில்  ஏ. வி. கே நகா், பொத்தையடி சாலை, அழகப்புரத்தின் அருகில் அமைந்த இருபாலா் பயிலும் தனியாா் பொறியியல் கல்லூரி ஆகும். இந்தக் கல்லூரி 2008-ல் நிறுவப்பட்டது. இக்கல்லூரியானது புது தில்லி அகில இந்திய தொழில்நுட்பக் கல்விக் குழு அங்கீகாரமும் திருநெல்வேலி, அண்ணா பல்கலைக்கழகத்துடன் இணைவும் பெற்றது.

## மேற்கோள்கள்

 
## வெளி இணைப்புகள்
* College website

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:அண்ணா பல்கலைக்கழக இணைவுக்கல்லூரிகள்
டோவர் கடற்கரை (கவிதை)

**டோவர் கடற்கரை** (*Dover Beach*) என்பது மாத்யூ ஆர்னால்ட் அவர்களால் எழுதப்பட்ட கவிதை ஆகும்.  இக்கவிதை 1867ஆம் ஆண்டு புதிய கவிதைகள் என்ற கவிதைத்தொகுப்பில் வெளியிடப்பட்டது. டோவர் கடற்கரை ஆங்கிலக் கால்வாயின் அருகில் உள்ளது. இதில் கவிஞர் மக்களிடம் குறைந்து வருகிற கடவுள் நம்பிக்கை பற்றியும், அன்பைப் பற்றியும் பாலஸ்தீனப் போரில் இராணுவ வீரர்கள் தங்களது இனத்தைத் தாங்களே அழித்ததைப் பற்றியும் வருத்தத்துடன் தெரிவிக்கிறார்.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:ஆங்கிலேயக் கவிதைகள்
கடல் வெள்ளரி

**கடலட்டை**‎ அல்லது **கடல் வெள்ளரி** (*Sea cucumber*) என்பது முட்தோலி வகையைச் சேர்ந்த கடல்வாழ் உயிரினம் ஆகும். இது  கடலின் அடி ஆழப்பகுதியில் வாழ்கின்றது. இது நீண்ட உருளை வடிவில் வெள்ளரி போன்று தோற்றமளிப்பதால் இவ்வாறு அழைக்கப்படுகிறது. இதன் புறப்பரப்பு எளிதில் நெகிழக் கூடிய தோலினால் மூடப்பட்டுள்ளது. முன் முனையில் காணப்படும் வாயினைச் சுற்றி 10 மரங்களை ஒத்த நீட்சிகள் உள்ளன.  இவை உணவூட்டலில் பங்கேற்கின்றன.  பின் முனையில் மலப்புழை காணப்படுகிறது.   வயிற்றின் அடிப்பகுதி கடற் தளத்தை ஒட்டியவாறு வாழ்கிறது.   அடிப்பகுதியில் மூன்று கைவரி பள்ளப் பகுதிகள் காணப்படுகிறது.  இதில் பாதம் இயக்கத்திற்கான கால்களை கொண்டிருக்கிறது. முதுகு பரப்பில் இரண்டு கைவரி பள்ளங்கள் காணப்படுகிறது.   மேலும் மூன்று கைவரி பள்ளப் இடைப் பகுதிகள் காணப்படுகிறது.  இப்பரப்பில் காணப்படும் குழல் கால்களில் உறிஞ்சிகள் இல்லை.  மட்கிய பொருட்களையும், மிதவை உயிரிகளையும் உண்டு வாழும்.   இது கடற் தளத்தில் ஊர்ந்து மெதுவாக இயக்கம் கொள்கிறது.   சுவாசத்தில் சுவாச மரங்கள் பங்கேற்கின்றன.  சுவாச மரங்கள் குடலுக்கு இரு மருங்கிலும் காணப்படுகின்றன.   ஆண், பெண் உயிரிகள் தனித்தனியே காணப்படுகின்றன.  ஆரிக்குலேரியா லார்வா இதன் வாழ்க்கை சுழற்சியில் தோற்றுவிக்கப்படுகிறது.  மறைமுக வளராக்கம் கொண்டது.  எதிரிகள் தாக்கும்போது தனது அனைத்து உள்ளுறுப்புகளையும் துண்டித்து கொள்கிறது.  இவ்வுறுப்புகள் விரைவில் மறுவளர்ச்சி பெறுகிறது.   இந்நிகழ்ச்சி தன்துண்டாக்கம் எனப்படுகிறது.   கடல் அடிப்பகுதியில் துப்புரவு பணியை மேற்கொள்கிறது. கடத்தல் மற்றும் மாசு காரணமாக அழிந்து கொண்டு வருகிறது.

## மேற்கோள்கள்

பகுப்பு:கடல்வாழ் உயிரினங்கள்
இன்ட்றக்யூல்

**இன்ட்ராக்கியூல்** (*intracule*) என்பது இரண்டு இலத்திரன் அடர்த்திக்கான ஒரு குவாண்டம் இயங்கியல் கணிதச் சார்பு ஆகும். இது நிலை மற்றும் முடுக்கத்தின் முழுமையான மதிப்புகளை மட்டும் பொறுத்தது அல்லாமல், அதனோடு தொடர்புடைய மதிப்புகளையும் சார்ந்துள்ளது. இதன் பயன்பாடு மூலக்கூறுகள் மற்றும் திடப்பொருட்களின் மின்னணுக் கட்டமைப்பை ஆராய இயற்பியல் மற்றும் கணிப்பிய வேதியியலில் புதிய முறைகளுக்கு வழிவகுக்கிறது. இது அடர்த்தி செயல்பாட்டு கோட்பாட்டினுடைய (*Density functional theory*, DFT) ஒரு மேம்பட்ட முறை ஆகும். ஆனால் இங்கு ஒரு இலத்திரன் அடர்த்திக்குப் பதிலாக இரண்டு இலத்திரன் அடர்த்திகள் கருதப்படுகிறது.

## உசாத்துணைகள்
* P. M. W. Gill, D. L. Crittenden, D. P. O'Neill and N. A. Besley, *A family of intracules, a conjecture and the electron correlation problem*, Physical Chemistry Chemical Physics, 2006, **8**, 15 - 25.

பகுப்பு:கோட்பாட்டு வேதியியல்
பகுப்பு:கணிப்பிய இயற்பியல்
பகுப்பு:கணிப்பிய வேதியியல்
கூகைக் கிழங்கு

**கூகைக் கிழங்கு** அல்லது *கூவைக் கிழங்கு* அல்லது **கூம்புக் கிழங்கு** (*Maranta arundinacea, arrowroot*) ஆனது, அமெரிக்காக்களின் மழைக்காடுகளில் காணப்படும் பல்லாண்டு மூலிகைச் செடியாகும். இத்தாவரம் உலகெங்குமுள்ள வெப்ப மண்டலப் பகுதிகளிலும் வளர்க்கப்படுகிறது. 

இச்செடி  முதல்  வரை உயரங்கொண்டிருக்கும்.}.  இதன் இலைகள் ஈட்டி வடிவிலானவை. இதன் பாகங்களில் உண்ணத்தக்கது அதன் மட்ட நிலத்தண்டு. பயிரிட்டு 90 நாட்களில் இரட்டைக்கொத்தாக சிறிய வெண்ணிறப் பூக்கள் மலர்கின்றன; அரிதாகவே விதைகளை உற்பத்தி செய்கிறது; இதன் மட்டநிலத்தண்டைக் கொண்டே இத்தாவரத்தின் இனப்பெருக்கம் நடைபெறுகிறது.   நட்டு  10–12 மாதங்களுக்குப் பின்னர் இதன் இலைகள் வாடி உதிர்ந்து, மட்டநிலத்தண்டு அறுவடைக்கு ஏற்றதாக இருக்கும். மட்டநிலத்தண்டானது சதைப்பற்றுடன் உருளை வடிவில்  முதல்  lவரை நீளமுள்ளதாக வளரும்.

இது, மலைப் பகுதிகளிலும், மலை அடிவாரங்களிலும் மழைக் காலங்களில் தானே வளரும் பல்லாண்டுத் தாவரம். இதைக் கிழங்காகப் பயிரிட்டு வருகின்றனர். வெள்ளை நிறமுடைய இதன் கிழங்கை அரரூட் கிழங்கு என்றும் கூறுவர். அரரூட் மாவு இதன் கிழங்கிலிருந்து தயாரிக்கப்படுகிறது. முற்றிய கிழங்கு தோல் நீக்கப்பட்டு, சுத்தம் செய்யப்பட்டு வெயிலில் உலர்த்தப்படுகிறது. காய்ந்த பின் இடித்துத் தூளாக்கப்படும். இந்த மாவு நீரில் கரைக்கப்பட்டு, மூன்று முறை வடிகட்டப்படும். இந்த மாவு வெயிலில் நன்கு உலர்த்தப்பட்டு, பயன்படுத்தும் பொருளாக மாற்றப்படும்.

## மேற்கோள்கள்

## வெளி இணைப்புகள்

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:அமெரிக்காக்களில் தோன்றிய பயிர்கள்
பகுப்பு:வீட்டுத் தாவரங்கள்
இந்திய சாலைகள்

## இந்திய சாலைகள்
             இந்தியாவில் 33 லட்சம் கி.மீ. நீளத்திற்குச் சாலைகள் அமைக்கப்பட்டுள்ளன.இது உலக அளவில் இரண்டாவது இடமாகும்.இந்தியாவின் 65 சதவிகித சரக்குப் போக்குவரத்தும் 80 சதவிகித மக்கள் போக்குவரத்தும் சாலைகளின் மூலமேநடைபெறுகின்றன.தேசிய நெடுஞ்சலைகள் நாட்டின் ஒட்டுமொத்த சாலைகளில் 1.7 சதவிகிதம் மட்டுமே.ஆனால் நாட்டின் ஒட்டுமொத்த சரக்குப் பரிமாற்றதில் 40சதவிகிதம் சாலைகளில் வழியே நடைபெறுகின்றன.
## சாலைகள்
             இந்தியாவில் பொதுவாக சாலைகளானது, தேசியநெடுஞ்சலைகள்,விரைவுச்சலைகள்,மாநிலநெடுஞ்சலைகள்,மாவட்டநெடுஞ்சலைகள்,கிரம சாலைகள் என ஐந்து வகைப்படுத்தப்பட்டுள்ளன.
## தேசியநெடுஞ்சலைகள் (NATIONAL HIGHWAYS)
நாட்டின் பெரிய நகரங்கள்,மாநிலத் தலைநகரங்கள்,முக்கியப் பொருளாதார மண்டலகள்,துறைமுகங்கள் போன்றவற்றினை இணைப்பது தேசியநெடுஞ்சலைகளலாகும்.இவை இந்திய தேசியநெடுஞ்சலைப் பொறுப்பு ஆணையத்தால் (NHAI) நிர்வகிக்கபடுகின்றன.தேசியநெடுஞ்சலைகலானது ஒருவழிப்பாதை,இருவழிப்பாதை நான்கு,ஆறு மற்றும் எட்டுவழிப் பாதைகள் என பிரிக்கப்பட்டுள்ளதன.

## மாநிலநெடுஞ்சலைகள் (STATE HIGHWAYS)
          மாநிலகளுக்களுள்ளே முக்கிய நகரங்களையும்,மாவட்ட தலைநகரங்களையும் இணைபவை மாநிலநெடுஞ்சலைகலாகும்.இவற்றை மாநில பொதுப்பணித்துறை அமைச்சகங்கள் கட்டமைத்து பராமரிக்கின்றன.

## விரைவுச்சலைகள்(EXPRESS WAYS)
           விரைவுச்சாலைகள்  என்பவை தேசிய மற்றும் மாநில நெடுஞ்சாலைகளை  விட அதிக வசதிகளைக் கொண்டவை.6 அல்லது 8 வழிகளைக்கொண்ட இவை விரைவாகப் பயணம் செய்வதற்கென்றே  உருவாக்கப்பட்டவை .உத்திரபிரதேசத்தின் ஆக்ரா முதல் நொய்டா வரைசெல்லும்  165 கி.மீ நீளமுடைய யமுனா அதிவேக நெடுஞ்சாலையே(YAMUNA EXPRESS WAY) இந்தியாவிலன் மிக நீளமான அதிவேகமான நெடுஞ்சாலையாகும்.
## மாவட்டநெடுஞ்சாலைகள்(DISTRICT ROADS)
           மாவட்டத்திற்குள் அமைந்துள்ள தாலுகா தலைமையகங்களையும் ,முக்கிய இடங்களையும் மாநில மற்றும் தேசிய நெடுஞ்சாலைகளோடு  இணைக்கிறது.இவற்றினை மாவட்ட அளவிலான நிர்வாகம் கட்டமைத்து பராமரிக்கின்றது. 
## கிராமசாலைகள்
           கிராமங்களை அருகிலுள்ள நகரங்களோடு இணைக்கும் சாலைகள் கிராமசாலைகள் ஆகும்.
பார்வை
https://en.wikipedia.org/wiki/Indian_road_network
பகுப்பு: திருவண்ணாமலை மாவட்ட் ஆசிரியர்கள் தொடங்கிய கட்டுரை
பகுப்பு: போக்குவரத்து

இவற்றினை உள்ளாட்சி அமைப்புகளான கிராம சபைகளும்,நகராச்சிகளும் ,பேரூராட்சிகளும் கட்டமைத்து பராமரிக்கின்றன.
வெள்ளி குளோரைடு

**வெள்ளி குளோரைடு** (*Silver Chloride*) ஒரு வேதிச் சேர்மமாகும். இதன் வேதி வாய்ப்பாடு AgCl ஆகும். இந்த வெண்ணிறப்படிகம் உறுதியானது. தண்ணீரில் குறைந்த கரைதிறனைக் கொண்டுள்ளது. வெளிச்சம் அல்லது வெப்பத்தில், வெள்ளி குளோரைடு வெள்ளி மற்றும் குளோரினாக மாறுகிறது. வெள்ளி குளோரைடு சில மாதிரிகளில் சாம்பல் அல்லது ஊதா நிறத்தை பெற்றிருக்கும். இதன் இயற்கையான தாது குளோரார்கைரைட்டு (chlorargyrite) ஆகும்.

## மேலும் படிக்க
* Wells, A.F. (1984) Structural Inorganic Chemistry, Oxford: Clarendon Press. .

## மேற்கோள்கள்

பகுப்பு:குளோரைடுகள்
பகுப்பு:வெள்ளி சேர்மங்கள்
பகுப்பு:பாறை உப்பு படிகக் கட்டமைப்பு
கே. ஆர். பார்த்தசாரதி

கல்யாணபுரம் ரங்கசாரி பார்த்தசாரதி (பிறப்பு ஜூன் 25, 1936) இந்திய புள்ளிவிவர நிறுவனத்தில் பேராசிரியராகவும், குவாண்டம் ஸ்டாக
ஸ்டிக் கால்குலஸின் முன்னோடியாகவும் உள்ளார்.

## சுயசரிதை
அவர் 1936 இல்  சென்னையில் பிறந்தார் . அவர் ராமகிருஷ்ணா மிஷன் விவேகானந்த கல்லூரியில் B.A. (ஹானா்ஸ்) கணிதம் படித்தார்.    பின்னா் அவர் அங்கிருந்து கல்கத்தா சென்று இந்திய புள்ளியியல் நிறுவனத்தில் சி.ஆச. ராவ் அவர்களின் மேற்பாா்வையில் தனது Ph.D. ஐ முடித்தார்.   அங்கு அவர் "பிரபலமான நான்கு" நபா்களிா் ஒருவராக விளங்கினாா். (மற்றவர்கள் ஆர்.ரங்கா ராவ், வீரவல்லி எஸ். வரதராஜன், எஸ்.எஸ். சீனிவாச வரதன்) 1956-1963 இல் ஐ.எஸ்.ஐ. முதல் Ph.D. ISI இன் பட்டம். அவர் 1977 ஆம் ஆண்டில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு மற்றும் 1996 இல் TWAS பரிசு பெற்றார்.

## ஆராய்ச்சி
அவர் ஆண்ட்ரி கொல்மோகாரோவுடன் இணைந்து  யுஎஸ்எஸ்ஆர் அகாடமி ஆஃப் சயின்சஸ் (1962-63), இல் உள்ள ஸ்டெக்லோவ் கணிதவியல் நிறுவனத்தில், விாிவுரையாளராகப் பணியாற்றினார். பின்னர் அவர் பிாிட்டனிலுள்ள ஷெஃபீல்ட் பல்கலைக்கழகத்தில் புள்ளியியல் துறைப் பேராசிாியராகப் பணியாற்றினாா்(1964-68),  பின்னா்
மான்செஸ்டர் பல்கலைக்கழகம்(1968-70) மற்றும் நாட்டின்காம் பல்கலைக்கழகத்திலும் பேராசிரியராகப் பணியாற்றினாா். அங்கே  ராபின் ல்த் ஹட்சன் உடன் இணைந்து புகழ்பெற்ற குவாண்டம் ஸ்டாக ஸ்டிக் கால்குலஸ் இன் வளா்ச்சிக்காகப் பணியாற்றினாா். பின்னர் அவர் இந்தியாவுக்குத் திரும்பினார், சில ஆண்டுகளுக்குப் பிறகு மும்பை பல்கலைக் கழகம் மற்றும் தில்லி இந்திய தொழில்நுட்பக் கழகம் ஆகியவற்றில் பணியாற்றினாா். அவர் 1976 ஆம் ஆண்டு மீண்டும்  தில்லி மையத்தின் புதிய இந்திய புள்ளிவிவர நிறுவனத்திற்கு வந்தார், 1996 ல் ஓய்வு பெற்றவரை அவர் அங்கு பணியாற்றினாா்.

அவர் 1967 ஆம் ஆண்டில் கோஸ்டன்ட் - பாா்த்தசாரதி - ரங்காராவ் - வரதராஜன் அணிக்கோவைகளை கோஸ்டன்ட்- ஆர். ரங்கா ராவ் மற்றும் வீரவல்லி எஸ். வரதராஜன் ஆகியோருடன் இணைந்து அறிமுகப்படுத்தினாா்.

## எழுதிய புத்தகங்கள்
அவர் எழுதிய நூல்களில் சில:
* K. R. Parthasarathy. Probability measures on metric spaces. Vol. 352. American Mathematical Society, 1967.
* Robin Lyth Hudson and K. R. Parthasarathy. "Quantum Ito's formula and stochastic evolutions." Communications in Mathematical Physics 93.3 (1984): 301-323.
* K. R. Parthasarathy. An introduction to quantum stochastic calculus. Vol. 85. Springer, 1992.
* K. R. Parthasarathy and Klaus Schmidt. "Positive definite kernels, continuous tensor products, and central limit theorems of probability theory" (series: Lecture Notes in Mathematics). (1972).

## மேற்கோள்கள்

## வெளி இணைப்புகள்
* Mathematics Genealogy Project
* K. R. Parthasaraty at Indian Statistical Institute (Delhi Center) 
* https://www.mathunion.org/Publications/Bulletins/39/parthasarathy.ps 

பகுப்பு:1936 பிறப்புகள்
பகுப்பு:வாழும் மக்கள்
பகுப்பு:இந்தியப் புள்ளியியலாளர்கள்
பகுப்பு:இந்தியக் கணிதவியலாளர்கள்
பகுப்பு:தமிழ் கணிதவியலாளர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
சிக்கல் சிங்காரவேலர் கோவில்

**சிக்கல் சிங்காரவேலவர் கோவில்** *(Sikkal Singara Velar Temple)*  என்பது தமிழ்நாட்டில் நாகப்பட்டினம் மாவட்டத்தில் உள்ள சிக்கல் என்ற கிராமத்தில்  
சிக்கல் நவநீதீீஸ்வரர் கோயில் வளாகத்தில் அமைந்துள்ளது. திருவாரூரிலிருந்து 18 கி.மீ. கிழக்கேயும், நாகப்பட்டினத்திலிருந்து 5 கி.மீ. மேற்கேயும் அமைந்துள்ளது. கோயிலின் ஒரு வளாகத்தில் நவநீதீஸ்வரர் சன்னதியும், வள்ளி, தெய்வானையுடன் கூடிய முருகன் சன்னதியும், மற்றொரு வளாகத்தில் விஷ்ணுவின் சன்னதியும் அமைந்துள்ளது.

## கோவிலின் சிறப்பு
சிக்கல் சிங்காரவேலர் சன்னதி மிகப்பழமை வாய்ந்த இந்துக்கோவில் ஆகும். அதிகாரப்பூர்வமாக  அறிவிக்கப்படாத முருகனின் ஏழாவது படைவீடாகும். சிவனும், விஷ்ணுவும் ஒரே இடத்தில் அமைந்துள்ள அரிய தொன்மையான இந்துக்கோவிலாகும்.  சிக்கலில் பார்வதியிடம் முருகன் வேல் பெற்றுத் திருச்செந்தூரில் சூரனை சம்ஹாரம் செய்தார்.

## கோவில் வளாகம்
முற்காலத்தில் இது மல்லிகை வனமாக இருந்ததால் காமதேனு குடி கொண்டிருந்ததாக ஐதீகம். புலால் உண்டதால் சிவனால் காமதேனு சபிக்கப்பட்டார். தன் தவற்றை உணர்ந்து இங்குள்ள பாற்குளத்தில் புனித நீராடி சிவனை வழிபட்டதால் சாபவிமோசனம் அடைந்ததாக வரலாறு உண்டு.

## விழாக்கள்
* சூரசம்ஹார விழா சிறப்பாகக் கொண்டாடப்படுகிறது. முருகக்கடவுள் தன்  தாயாரிடம் பெற்ற வேல் கொண்டு சூரபத்மனை வதைத்த நாளை சூரசம்ஹாரமாக  கொண்டாடுகின்றனர்.
* கந்த சஷ்டி

## இதனையும் காண்க
* சிக்கல் நவநீதேசுவரர் கோவில்

## சான்றுகள்


## வெளி இணைப்புகள்
*வேங்கடம் முதல் குமரி வரை 3/சிக்கல் சிங்கார வேலவர்
*Excellent article on the temple in "The Hindu" 
*http://nagapattinam.nic.in/sikkal.html 
*http://www.hindubooks.org/temples/tamilnadu/sikkal/index.htm 
*http://www.indiantemples.com/Tamilnadu/m029.html
*http://www.murugan.org/temples/sikkal.htm
*Tamilnadu tourism page

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:நாகப்பட்டினம் மாவட்டத்திலுள்ள முருகன் கோயில்கள்
புத்தகரம்

**புத்தகரம்** இந்தியாவின் தமிழ்நாட்டில் நாகப்பட்டின மாவட்டத்தில் அமைந்துள்ள ஒரு கிராமம். இங்கு பழமையான ஸ்ரீ மஹா காளியம்மன் ஆலயம்  அமைந்துள்ளது'''.

## மக்கள்தொகை
2001 கணக்கெடுப்பின் படி புத்த்தகரம் கிராமத்தின் மக்கள்தொகை 1713 ஆகும். இதில் 879 ஆண்களும் 834 பெண்களும் அடங்குவர் .பாலின விகிதச்சாரம்     949  ஆகும். கல்வியறிவு விகிதம் 70.68 %. இங்கு மக்கள் தொகையில் குறிப்பிட தகுந்த வகையில் செங்குந்த முதலியார் வகுப்பை சேர்ந்தவர்கள் உள்ளனர்.அவர்கள் ஒவ்வொரு வருடமும் இரண்டாவது வாரத்தில்  ஸ்ரீ மஹா காளியம்மன் ஆலய திருவிழாவை சிறப்பாக கொண்டாடுகிறார்கள் .இவ்விழாவில் மற்ற சமுதாய  மக்களும் பங்கேற்கின்றனர்  i  

## குறிப்புகள்
* 

## ஆதாரங்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
திட்டப்பிழை

**திட்டப்பிழை** (*Standard error*) என்பது புள்ளியியல் அளவையின் மாதிரிப் பரவலின் விலக்கம் ஆகும்.

## திட்டப்பிழை
ஒரு புள்ளியியல் அளவையின் மாதிரிப் பரவலின் திட்டவிலக்கமே திட்டப்பிழை எனப்படும். இதனை ஆங்கிலத்தில் S.E. எனக் குறிக்கப்படும். எடுத்துக்காட்டாக சராசரி x̄ ன் மாதிரிப் பரவலின் திட்டவிலக்கம் http://ncertbooks.prashanthellina.com/ அச்சராசரியின் திட்டப்பிழை ஆகும்.

எனவே சராசரியின் திட்டப்பிழை  = 
:{\sigma}_\bar{x}\ = \frac{\sigma}{\sqrt{n}}.

பெருங்கூறுகளில் அதிக அளவில் பயன்படுத்தப்படும் நன்கு அறிந்த புள்ளியியல் அளவைகளின் திட்டப்பிழைகள் கீழே கொடுக்கப்பட்டுள்ளன. இதில் n என்பது மாதிரியின் அளவு , σ2 என்பது முழுமைத் தொகுதியின் மாறுபாடு மற்றும் P என்பது முழுமைத் தொகுதியின் விகிதசமம் ஆகும். மேலும் Q = 1- P. n1 மற்றும் n2 என்பன இரு மாதிரிகளின் அளவுகளாகும்.

## திட்டப்பிழைகளின் பயன்பாடுகள்
திட்டப்பிழையானது பெருங்கூறு கோட்பாடுகளிலும் எடுகோள் சோதனைகளுக்கு அடிப்படையாகவும் பயன்படுகிறது.
பண்பளவையின் மதிப்பீட்டின் நுண்மையின் அளவீடாக செயல்படுகிறது.
திட்டப்பிழையின் தலைகீழியை மாதிரியின் நுண்மை அல்லது நம்பகத்தன்மையின் அளவாகக் கொள்ளலாம்.திட்டப்பிழையானது முழுமைத் தொகுதியின் பண்பளவை அமைவதற்கான நிகழ்தகவு எல்லைகளைக் கண்டுபிடிக்க ஏதுவாக அமைகிறது.

### குறிப்பு
ஒரு மாதிரியின் அளவை அதிகரித்து புள்ளியியல் அளவையின் திட்டபிழையைக் குறைக்கலாம். ஆனால் இம்முறையில் செலவு, உழைப்பு மற்றும் நேரம் ஆகியவை அதிகரிக்கின்றன

## மேற்கோள்கள்

பகுப்பு:புள்ளியியல்
அன்னை ஞானம்மா கத்தோலிக்க கல்வியியல் கல்லூரி

**அன்னை ஞானம்மா கத்தோலிக்க கல்வியியல் கல்லூரி** (*Mother Gnanamma Catholic College of Education*) இந்தியாவில் தமிழ்நாடு, கன்னியாகுமரி மாவட்டம் மதாத்தட்டுவிளையிலுள்ள, கல்வி நிறுவனம் ஆகும். அன்னை ஞானம்மா கத்தோலிக்க கல்வியியல் கல்லூரி 2015 ஆம் ஆண்டில் புனித செபாஸ்டியன் கல்வி மற்றும் மேம்பாட்டு அறக்கட்டளை நிறுவிய ஒரு கிறிஸ்தவ சிறுபான்மை நிறுவனம். தேசிய ஆசிரிய கல்வி கழகம் (NCTE)  கவுன்சில் அங்கீகாரம் பெற்று தமிழ்நாடு ஆசிரியர்கள் கல்வி பல்கலைக்கழகத்தின் (TNTEU) .கீழ் இயங்கி வருகிறது.

## வழங்கப்படும் பாடதிட்டங்கள்
பின்வரும் பி.எட் படிப்புகள் வழங்கப்படுகின்றன.
#  தமிழ்  
# ஆங்கிலம்
# கணிதம்
# உயிர் அறிவியல்
# பொருளறிவியல்
# கணினி அறிவியல்
# வரலாறு
# பொருளியல்
# வணிகவியல்

## மேலும் காண்க
* கன்னியாகுமரி மாவட்டத்தில் உள்ள கல்லூரிகள்

## குறிப்புகள்

# http://www.ncte-india.org/appeal1/2013/Public%20Notice%20(muharram).pdf 
# http://www.srcncte.in/Decisions%20and%20Minutes%202014/Decisions/Decision%20of%20261st%20%20SRC%20meeting%20-09-10th%20%20Feb,%202014.pdf 
# http://www.mgcce.edu.in/about-us/ 

## தொடர்புடைய இணைப்புகள்

*MGCCE 
*TNTEU
*NCTE 

பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும்
பகுப்பு:2015-இல் உருவாக்கப்பட்ட அமைப்புகள்
பானாக் வெளி

கணிதத்தில் **பானாக் வெளி** (*Banach space*) குறிப்பாக செயல்பாட்டு பகுப்பாய்வில் பயன்படுத்தப்படுகிறது. இது ஒரு முழுமையான நெறிம திசையன் வெளி ஆகும். ஒரு பானாக் இடைவெளி என்பது மெட்ரிக்கு அளவில் திசையன் நீளம், திசையன்களுக்கிடையில் உள்ள தூரம் ஆகியவற்றைக் கணிக்கிறது. ஒரு கோசி வரிசை (*Cauchy sequence*)  காட்சிகளின் இடைவெளியில் நன்கு வரையறுக்கப்பட்ட வரம்பிற்குள் எப்போதும் இணைகிறது.
  
பானாக் வெளிகள் போலந்துக் கணிதவியலாளர் இசுடெப்பான் பானாக் என்பவரின் பெயரால் பெயரிடப்பட்டது, அவர் ஹேன்ஸ் ஹான், எதுவார்த் ஹெல்லி ஆகியோருடன் 1920-1922 இல் முறையாக அறிமுகம் செய்தார். பானாக் வெளிகள் முதன்முதலாக இல்பேர்ட்டு, மோரிசு பிரேச்சே, பிரீகியசு ரீசு ஆகியோரால் செயல்பட்டு வந்தன. செயல்பாட்டு பகுப்பாய்வில் பானாக் வெளிகள்முக்கிய பங்கை வகிக்கின்றன. மற்ற பகுப்பாய்வுப் பகுதிகளில் பானாக் வெளிகளே ஆய்வு செய்யப்படுகின்றன.

## மேற்கோள்கள்

## வெளி இணைப்புகள்
* 
* 

பகுப்பு:திசையன் வெளிகள்
சஞ்சய் காந்தி தேசியப் பூங்கா

**சஞ்சய் காந்தி தேசியப்பூங்கா** (*Sanjay Gandhi National Park*) இந்தியாவின் மகாராட்டிர மாநிலம் ,மும்பை  க்கு அருகில் 87 கி.மீ. 2 (34 சதுர மைல்) பரப்பளவில் பாதுகாக்கப்பட்ட பகுதியாக அமைந்துள்ளது.

## வரலாறு:

இந்தப் பூங்கா 1983ல் மும்பை மாநிலத்தில் உள்ள தாணே இடத்தில் உள்ளது. இதன் பரப்பளவு 86.96 ச.கி.மீ ஆகும். பூங்காவுக்கு அண்மையான நகரம் மோரிவில் 3 கி.மீ. தூரத்தில் தான் இருக்கிறது. இந்த நகரமே இப்பூங்காவின் ரயில் நிலையமாகும்.

## பூங்காவின் அமைப்பு:

காட்டின் பெரும்பகுதி புன்செய் வகையானது. கன்ஹேரிகுகைகளை நெருங்கும் பகுதியில் ஆங்காங்கே ஒருசில என்றும்-பசுமை மற்றும் அரைகுறை என்றும்-பசுமைக் காடுகள் உள்ளன. தாவர இனங்கள் மாங்க்ரோவ், ஜாம்பல், தேக்கு ஆகியன. பூங்காவில் சுமார் 1000 வகையான பூக்கும் தாவரங்கள் இருக்கின்றன.

## வன விலங்குகள்:

பூங்காவின் பிராணிகளில் சிறுத்தை, காட்டுப்பூனை, கீரி, நாற்கொம்புமான், சாம்பர், எலிமான், வராகம், ல்ங்கூர், குரங்கு, மகரம், முதலை முதல்யன அடங்கும்.

### பறவைகள்:

ஹான்பில்ஸ்,  புல்புல்ஸ், சூரியன் பறவைகள், மயில் மற்றும் மரம்கொத்தி.

அரசவால் ஈப்பிடிப்பான்  என்னும் வலசைப் பறவையும் இங்கு வரும். மீன்கொத்திகள், மைனாக்கள், ரெட்டைவாள் குருவி, உழவாரக்குருவி, நீள்சிறகுடை கடற்பறவைகள், வெண்குருகு, நாரைகள் போன்றவை இங்கு காணலாம்.

## மேற்கோள்கள்

பகுப்பு:மும்பை புறநகர் மாவட்டம்
பகுப்பு:மும்பையிலுள்ள பூங்காக்கள்
பகுப்பு:மும்பையின் புவியியல்
வெர்கலான்

**என்றிக் அர்னால்டு தாவ்லோ வெர்கலேண்டு** (*Henrik Arnold Thaulow Wergeland*) என்பவர் நார்வே நாட்டைச் சேர்ந்த எழுத்தாளர் ஆவார். கவிதைகளுக்காக இவர் கொண்டாடப்பட்டாலும் நாடக ஆசிரியர், முற்போக்குவாதி, வரலாற்றாளர், மொழியிலாளர் என பன்முக ஆற்றல் கொண்டவராக இவர் சிறப்பு பெற்றிருந்தார். நார்வேயின் இலக்கியச் செழுமை, நார்வேயின்  நவீனக் கலாச்சார இலக்கியம் ஆகியவற்றின் வளர்ச்சிக்கான முன்னோடிகளில் ஒருவராக வெர்கலேண்டு கருதப்படுகிறார் .

## தோற்றம்
இவர் கி.பி.1808-ஆம் ஆண்டு ஒரு பேராசிாியாின் மகனாகத் தோன்றினாா். உயா்கல்வியுடைய ஒரு குடும்பத்தில் பிறந்ததால் இளமையில் மிகுந்த அறிவு கட்டுரைகள் பயின்று புலமை அடைந்தாா். இவர் இயற்கையில் கவிதைத் திறன் பெற்றவர். இவரது கவிதைகள் நாா்வே நாட்டு மக்களிடம் தேசப்பற்றை ஏற்படுத்தியது. நாா்வே நாட்டு அரசியல் சட்டத்தை வன்மையாகக் எதிா்த்தாா். இவருடைய மனிதநேய செயல்பாடுகள், புரட்சிகர எண்ணங்கள்,விடுதலையின் மீதிருந்த அளவற்ற அன்பு ஆகியன நாா்வே நாட்டு மக்களிடம் தனிப்புகழ் பெற வழிவகுத்தது.

## கவிதை

இவர் கவிதை நூல்களுள் முதல் சுற்றுக் கவிதைகள், இசுபானியா்கள், ஆங்கில விமானி ஆகியன குறிப்பிடத்தக்கன. இவர்தம் கதைப்பாடல்களும், சிறப்பு வாய்ந்தன.

## மறைவு

இவர் கி.பி. 1845- ஆம் ஆண்டு இயற்கை எய்தினாா்.

## மேற்கோள்கள்

பகுப்பு:1808 பிறப்புகள்
பகுப்பு:1845 இறப்புகள்
பகுப்பு:நோர்வே எழுத்தாளர்கள்
பகுப்பு:நார்வே கவிஞர்கள்
பிச்சைக்காரன் பள்ளம் கால்வாய்

**பிச்சைக்காரன் பள்ளம் கால்வாய்** (Pichaikaranpallam Canal) என்பது தமிழ்நாட்டின், ஈரோடு மாவட்டத்தில் ஓடிக்கொடிாண்டிருக்கிறது. இது காவிாி ஆற்றின் துணை ஆறுகளில் ஒன்று. இந்தக் கால்வாய்க்கு சிற்றோடைகளில் இருந்து வரும் மழைநீா் மூலமாக நீராதாரம் கிடைக்கிறது. இது மேலும் எல்லப்பாளையம் வட்டத்தில் பாய்கிறது இந்தக் கால்வாய் 15 கிலோமீட்டா் ( 9.3 மைல்கள்) நீளமுடையது. இது எல்லப்பாளையம், வில்லசரசம்பட்டி, பெரியசேமூர், பிராமண பெரிய அக்கிரஹாரம் வழியாக காளிங்கராயன் வாய்க்கால் அடியில் கடந்து செல்கிறது, தொட்டிப் பாலம்  உதவியுடன் காவிாியாற்றை அடைகிறது.
## சுற்றுச்சூழல் பிரச்சனைகள்
ஈரோட்டில் தொழில்மயமாக்கலினால், அதிக அதிக எண்ணிக்கையினாலான ஜவுளி சாயத்தொழிற்சாலைகள் மற்றும் தோல் தொழிற்சாலைகள் இதனை சுற்றியுள்ள பகுதிகளில் தோன்றியுள்ளது. இவற்றில் பெரும்பாலானவை சுத்திகாிக்கப்படாத கழிவுகளை வெளியேற்றுவதால், இந்தக்கால்வாய் அதிக மாசுபாடு அடைகிறது. இதனால் பொதுமக்களுக்கு பலவிதமான சுகாதார பிரட்சனைகள் ஏற்படுகிறது. இது பொிய அளவில் அந்தப் பகுதியிலுள்ள நிலத்தடி நீ்ா் மற்றும் வேளாண்மையை பாதித்துள்ளதால் இந்த பிரட்சனை கண்டனத்திற்கு உாியதாக உள்ளது. சமூக நல அமைப்புகளுடன் சோ்ந்து ஈரோடு மாநகராட்சி இந்தக்கால்வாயைய் சுத்திகாித்துள்ளது. 2001 -ல் தமிழ்நாடு குடிநீர் வடிகால் வாாியம் இந்தக்கால்வாய் காவிாியாற்றில் கலப்பதற்கு முன்னா் இதன் அசுத்தமான நீரை சுத்தப்படுத்த கழிவுநீா்சுத்திகாிப்பு ஆலையைக் கட்டியுள்ளது. இந்த ஆலை 5.7 மில்லியன் லிட்டா்கள் நீரை ஒரு நாளைக்கு தாங்கக்கூடிய திறன் கொண்டது. இது வீரப்பன் சத்திரம் மண்டலத்தில் உள்ள வைரப்பாளையத்திற்கு அருகில் உள்ளது. ஈரோடு நகராட்சி நிறுவனம் இந்தக்காலிவாயின் மறு வளா்ச்சிக்காக விாிவான திட்ட அறிக்கையைய் தயாா் செய்வதற்கான ஆலோசனை குழுவை நியமித்துள்ளது.
### மேலும் பாா்க்க
பெரும்பள்ளம் கால்வாய்

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:ஈரோடு மாவட்டம்
பகுப்பு:தமிழ்நாட்டிலுள்ள கால்வாய்கள்
ராஜ்கோட் மேற்கு சட்டமன்றத் தொகுதி

**ராஜ்கோட் மேற்கு சட்டமன்றத் தொகுதி** (*Rajkot West Assembly constituency*, குஜராத்தி: રાજકોટ પશ્ચિમ વિધાનસભા બેઠક) என்பது இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இத்தொகுதி ராஜ்கோட் மாவட்டத்தில் அமைந்துள்ளது. ராஜ்கோட் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:குஜராத் சட்டமன்றத் தொகுதிகள்
பகுப்பு:ராஜ்கோட் மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எரிக் டி. கோல்மன்

**எரிக் டி. கோல்மன்** (*Eric D. Coleman*) (பிறப்பு மே 26, 1951) அமெரிக்காவில் உள்ள மக்களாட்சிக் கட்சியின் அரசியல்வாதி ஆவார். இவர் புளூம்ஃபீல்ட், ஹார்ட்பர்ட் மற்றும் வின்ட்ஸரைப் பிரதிநிதித்துவப்படுத்தும் கனெடிகட்டின் 2வது மாவட்டத்தின் மாநில ஆட்சிமன்றக் குழுவில் பணியாற்றினார். 1983 முதல் 1994 வரை மாநில பிரதிநிதியாக பணியாற்றினார். மேலும் கனெடிகட் ஆட்சிமன்றக் குழுவின் துணைத் தலைவர் (புரோ டெம்போர்) பதவியையும் வகித்தார்.

கோல்மன், பாம்ஃப்ரெட் பள்ளி, கொலம்பியா பல்கலைக்கழகம் மற்றும் கனெடிகட் பல்கலைக்கழக சட்டப் பள்ளி ஆகியவற்றின் பட்டதாரி ஆவார்.
2001 இல், நீதித்துறைக் குழுவின் தலைவராக இருந்த முதல் ஆப்பிரிக்க-அமெரிக்கரானார். இப்போது திட்டமிடல் மற்றும் மேம்பாட்டுக் குழுவின் தலைவராக உள்ளார்.

2017 இல் ஆட்சிமன்றக் குழுவிலிருந்து வெளியேறினார். பின்னர் 2018 இல் உயர் நீதிமன்ற நீதிபதியாக பரிந்துரைக்கப்பட்டார்.

நவம்பர் 30, 2022 அன்று, மேயர் லூக் புரோனின் ஓய்வுபெறும் முடிவைத் தொடர்ந்து, 2023 இல் ஹார்ட்ஃபோர்டின் மேயர் பதவிக்கு போட்டியிடுவதாக கோல்மன் அறிவித்தார்.

## சான்றுகள்

## வெளி இணைப்புகள்
*Eric D. Coleman **official website**
*Connecticut General Assembly - Eric D. Coleman **bills introduced**
*Project Vote Smart - Representative Eric D. Coleman (CT) profile
**Follow the Money* - Eric D Coleman
**2006 2004 2002 2000 1998 1996 campaign contributions

பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:அமெரிக்க அரசியல்வாதிகள்
பெர் ஒலோப் ஹல்த்

**பெர் ஒலோப் ஹல்த்** (ஆங்கிலம்: Per Olof Hulth) (2 ஜூன் 1943 - 26 பிப்ரவரி 2015) சுவீடிய வானியற்பியல் இயற்பியலாளர் ஆவார். 

இவர் ஸ்டாக்ஹோம் நகரில் வளர்ந்தார். ஸ்டாக்ஹோம் பல்கலைக்கழகத்தில் 1976 ஆம் ஆண்டில் துகள் இயற்பியல் துறையில் முனைவர் பட்டம் பெற்றார். பின்னர் பல ஆண்டுகள் அதே பல்கலைக்கழகத்தில் பரிசோதனை வானியல் துகள் இயற்பியல் பேராசிரியராகவும், இயற்பியல் துறைத் தலைவராகவும் இருந்தார். இவர் ஜெனீவாவில் CERN இல் பணியாற்றினார். தென் துருவத்தில் உள்ள AMANDA திட்டத்தில் துருவ பனிப்பகுதியில் இருந்து நியூட்ரினோக்களைப் பற்றி படித்தறிவதில் முக்கிய ஐரோப்பிய அறிஞர்களில் ஒருவராகச் செயல்பட்டார். 2001 முதல் 2005 வரை இதன் செய்தித் தொடர்பாளராகவும் செயல்பட்டார்.

2004 இல் அறிவியலுக்கான ராயல் ஸ்வீடிஷ் அகாடமியில் (Royal Swedish Academy of Sciences) இயற்பியல் வகுப்பின் உறுப்பினராக ஆனார். ராயல் அகாடமி கல்விக் குழுவின் தலைவராகவும் 2013 ஆம் ஆண்டில் ஸ்வீடனில் இலாப நோக்கற்ற சுயாதீனமான முதன்மை மற்றும் உயர்நிலை பள்ளிகளுக்கான தேசிய தடையைச் செயல்படுத்துவதில் ஒரு முக்கிய விமர்சகர் ஆகவும் செயல்பட்டார்.

## மேற்கோள்கள்


பகுப்பு:1943 பிறப்புகள்
பகுப்பு:2015 இறப்புகள்
பகுப்பு:வானியற்பியலாளர்கள்
பகுப்பு:சுவீடிய இயற்பியலாளர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஆல்பிரட் பார்னார்டு பாசெட்

**ஆல்பிரட் பார்னார்டு பாசெட்** (*Alfred Barnard Basset*, சூலை 25, 1854 – 5 திசம்பர் 1930) ஒரு பிரித்தானியக் கணிதவியலாளர் ஆவார். இவர் இயற்கணித வடிவியல், மின்னியக்கவியல் மற்றும் பாய்ம இயக்கவியல் ஆகிய துறைகளில் பங்காற்றினார்.  பாய்ம இயக்கவியலில், பாசெட் விசை அல்லது பெளசினெசுக்-பாசெட் விசை  என அறியப்படும் விசை நிலையற்ற இயக்கத்தில் (ஒரு பிசுபிசுப்பு திரவத்துடன் தொடர்புடையது), உடலில் உணரப்படும்  விசையின் வரலாற்றினை விவரிக்கிறது. இவர் மேலும் பெசெல் சார்புகளில் தன் பங்களிப்பை ஆற்றினார். பாசெட் சாா்பு என்னும் பதம் பெசெல் சாா்பின் மாற்றம் அடைந்ததாகும். ஆனால் இப்போது அது பயன்படுத்தப்படுவதில்லை. இவர் 1889  ஆம் ஆண்டில் அரச கழகத்தின் உறுப்பினராகத் தேர்ந்தெடுக்கப்பட்டார்.

## உசாத்துணைகள்
*
*

## மேற்கோள்கள்

பகுப்பு:ஆங்கிலேயக் கணிதவியலாளர்கள்
பகுப்பு:1854 பிறப்புகள்
பகுப்பு:1930 இறப்புகள்
பகுப்பு:பாய்ம இயக்கவியலாளர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
லூயிவில் ஷூட்டர்ஸ்

**லூயிவில் ஷூட்டர்ஸ்** லூயிவில் (கென்டக்கி)யில் இருந்து ஒரு குழு இருந்தது. 1991-1992 பருவத்தின் துவக்க மற்றும் அதன் இரண்டாவது சீசனில் மூன்று ஆட்டங்களில் குளோபல் கூடைப்பந்து சங்கத்தில் போட்டியிட்டது.

லூயிஸ்வில்லே ஷூட்டர்ஸ் லூயிவில்வில் தோட்டங்களில் தங்கள் வீட்டு விளையாட்டை விளையாடியது மற்றும் அவர்களின் அணி வண்ணங்கள் சிவப்பு மற்றும் தங்கம்.

ஷூட்டர்ஸ் GBL இன் முதல் பருவத்தின் மூலம் விளையாடியது மற்றும் 35-29 (547) சாதனையை முடித்தது, இது மிட்-மிச்சிகன் கிரேட் லேக்கர்ஸ்க்கு பின்னால் 7 ஆட்டங்களில் வெஸ்ட் பிரிவில் இரண்டாம் இடத்தைப் பிடித்தது. ஷூட்டர்ஸ் ப்ளேஃபிக்கு முன்னேறியது, ஆனால் முதல் மிச்சிகன் கிரேட் லேக்கர்களிடமிருந்து முதல் சுற்றுக்கு நிதிய சிக்கல்களால் தோல்வியுற்றது. லூயிஸ்வில்லெவின் ஆல்ஃபிரட்ரிக் ஹியூஸ் அனைத்து GBA அணியையும் செய்தார். முன்னாள் ஓல் மிஸ் மற்றும் அமெரிக்க கூடைப்பந்து சங்கம் நட்சத்திரம் ஜானி நியூமன் தலைமை பயிற்சியாளர் ஆவார்.

ஷெப்பர்ஸ் 1992-1993 பருவத்தை மிட்ஸஸ்சனில் (அந்த பருவத்தில் மடங்குவதற்கு ஒரே ஜி.பி.எல் அணியில்) முறியடிக்கப்படுவதற்கு முன் மூன்று நேராக இழப்புக்களைத் தொடங்கினார். அவர்கள் முன்னர் சீன் வுட்ஸில் கையெழுத்திட்டனர், ஷூக்கர்ஸ் லீக் நாடகத்திற்கு திரும்பவில்லை.

## குறிப்புகள்

பகுப்பு:கூடைப்பந்தாட்ட அணிகள்
கூட்டல் கணித இதழ்

புகழ்பெற்ற இணைய இதழான **கூட்டல் இதழ்** அல்லது **பிளஸ் இதழ்** (*Plus Magazine*) என்பது, கேம்பிரிட்சு பல்கலைக்கழகத்தின் நூற்றாண்டு கணிதத் திட்டத்தின் சார்பில் நடத்தப்படுகிறது.

## இதழின் உள்ளடக்கம்
* கணிதம் சார்பான சிறப்புக் கட்டுரைகள்
* புகழ்பெற்ற கணித நூல்கள் மற்றும் நிகழ்ச்சிகள் பற்றிய மீளாய்வு
* செய்திப் பிரிவு
* கணிதப் புதிர்களும் விளையட்டுகளும்
* கணிதவியலாளர்களின் பேட்டிகள்
* கணித நகர்வுகள்

## வரலாறு
1997ல் இவ்விதழ் பாஸ் மேத்ஸ் (PASS Maths) என்ற பெயரில் தொடங்கப்பட்டது. கேம்பிரிட்சு பல்கலைக்கழகம் மற்றும் கீலெ பல்கலைக்கழகத்துடன் இணைந்து கணிதம் ஆய்வு , கலந்துரையாடல் இயக்கமாக துவங்கியது. இன்று உலக அளவிலும் ஐக்கிய இராச்சியம்  அளவிலும் நூற்றாண்டு கணிதத் திட்டமாக கேம்பிரிட்சு பல்கலைக்கழகத்தின் பகுதியாகச் செயல்படுகிறது.

## சிறப்புகள்
ஸ்டீபன் ஹோக்கிங் ,மார்கசு டூ சவுடாய் ஆகியோர் ஆசிரியர் குழுவில் உள்ளனர்] .இவ்விதழ் 2001ல் சிறந்த அறிவியல் இதழாக தேர்வு செய்யப்பட்டு  வெப்பி (Webby) விருது பெற்றது. மேலும் கணிதத்தின் மேல் உண்மையான அன்பு கொண்டவர்களால் உருவாக்கப்பட்ட களம் எனவும் விவரிக்கப்பட்டது.. 2006 ஆம் ஆண்டில் நூற்றாண்டு கணிதத் திட்டத்தின் பகுதியான இவ்விதழ் உயர்கல்விக்கான அரசியின் நினைவுப் பரிசினைப் பெற்றுள்ளது

## மேற்கோள்கள்

## வெளியிணைப்புகள்
* 
* Millennium Mathematics Project official website 

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இணைய இதழ்கள்
பகுப்பு:ஐக்கிய இராச்சியம்
பாலிஃபேஜியே

** பெரும்பசியுண்ணல்** (*Polyphagia*) அல்லது **மீப்பசியுண்ணல்** (*hyperphagia*)  என்பது பெரும்பசி அல்லது மீப்பசி நிலையை குறிப்பதாகும்.

## மருத்துவத்தில்
மருத்துவத்தில், பெரும்பசி (சில நேரங்களில் மீப்பசி என அழைக்கப்படுகிறது) என்பது ஒரு மருத்துவ அடையாளம். அதாவது அதிகப்படியான பசி, வாய்வழி இயல்பிகந்த அதிக அளவில் உட்கொள்ளுதல் ஆகும். இது நீரிழிவு, கிளைன்-இலெவின் நோய்க்குறி (ஹைபோதாலமஸில் ஒரு செயலிழப்பு), மரபன் கோளாறுகள் பிராடர்-வில்லி நோய்த்தொகை,  பிரெடல்-வில்லை நோய்த்தொகை போன்ற நோய்களால் ஏற்படலாம். வேகல் நரம்பு ஏற்பிகளைத் தட்டும்போது மூயுண்ணல் ஏற்படும் என அறியப்பட்டுள்ளது.

## காரணங்கள்
பசியின்மை ஏற்பட காரணமாக அமைபவை:
* பதற்றம்
* அழுத்தம்
* சில மருந்துகள்
* சர்க்கரை நோய்
* கூடுதல் தைராய்டு சுரப்பியின் செயலாக்கம்
* இரத்தச் சக்கரைக் குறைவு
* மாதவிலக்குக்கு முந்தைய குறைபாடு
* ப்ரெடல்-வில்லை சிண்ட்ரோம்
* பெரும்பசி
* கிரேவின் நோய்
* கிலைன்-லெவின் குறைபாடு

### நீரிழிவுக் கொழுப்புச் சிதைவு
பசி பொதுவாக நீரிழிவுக் கொழுப்புச் சிதைவு தொடக்க நிலையில் ஏற்படுகிறது. எனினும், ஒருமுறை இன்சுலின் அதிக குறைப்பாடாகவும் கொழுப்பு அமிலமாக்கத்தில் உருவாகிறது. பசியின்மை தடைபடுகிறது.

## சொற்பிறப்பியல் மற்றும் உச்சரிப்பியல்
பாலிஃபேஜியே என்ற சொல் பாலி மற்றும் பேஜியே என்ற இரண்டு சொற்கள் இனைந்த ஒரு கிரேக்க சொல்லாகும். பாலி என்பது 
பேரளவு என்றும், பேஜியே என்பது உண்ணுதல் அல்லது விழுங்கிடுதல் என்பதாகும்.

## மேற்கோள்கள்

## வெளி இணைப்புகள்

* Diseases and conditions associated with Polyphagia

பகுப்பு:நோய்கள்
பகுப்பு:உட்சுரப்பியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஸ்க்லேடர்ஸ் வானம்பாடி

ஸ்க்லட்டரின் லார் ஸ்பைசோஸ்கோஸ் ஸ்க்லேட்டரி என்பது அலடுடி குடும்பத்தில் உள்ள ஒரு லார் இனமாகும். இது நமீபியா மற்றும் தென் ஆப்பிரிக்காவில் காணப்படுகிறது. அதன் இயற்கையான வாழ்விடம் மிதமான அல்லது வெப்பமண்டல வறண்ட புதர் நிலமாகும். அது வசிப்பிட இழப்புகளால் அச்சுறுத்தப்படுகிறது.

## வகைப்பாடு மற்றும் அமைப்புமுறை
பொது பெயர் மற்றும் லத்தீன் இருமை பிரித்தானிய விலங்கியல் பிலிப் லட்லி ஸ்க்லேட்டர் நினைவு.

 Sclater's Lark முதலில் Calandrella இனப்பெருக்கம் மற்றும் சில அதிகாரிகள் அந்த வகைப்பாடு அங்கீகரிக்க தொடர்கிறது. இந்த இனங்கள் மாறி மாறி Sclater இன் குறுகிய கால் lark என பெயரிடப்பட்டது.

## மேற்கோள்கள்

## வெளி இணைப்புகள்
* இனங்கள் உரை - தென் ஆப்பிரிக்க பறவைகள் அட்லஸ்
தேசிய வளிமண்டல ஆராய்ச்சி ஆய்வகம்

**தேசிய வளிமண்டல ஆராய்ச்சி ஆய்வகம்** (National Atmospheric Research Laboratory NARL) என்பது இந்திய விண்வெளித் துறையிலிருந்து நிதி ஆதாரம் பெற்று தனித்தியங்கக் கூடிய ஆராய்ச்சி நிறுவனமாகும்.]. தேசிய வளிமண்டல ஆராய்ச்சி ஆய்வகம்' வளிமண்டல அறிவியல் துறையிலுள்ள அடிப்படை மற்றும் இயற்பியல் பயன்முறை ஆய்வில் ஈடுபட்டுள்ளது. இந்த ஆராய்ச்சி நிறுவனம் 1992ல் ”தேசிய இடைவெளிமண்டல-வெம்மடுக்குமண்டல-அடிவளிமண்டல (National Mesosphere-Stratosphere-Troposphere (MST) RadarFacility (NMRF)) தொலைக் கண்டுணர்வசதி” எனத் தொடங்கப்பட்டது.  இத்தனை ஆண்டு காலங்களில் மேலும் பிற வசதிகளான லிடார் மின் காந்த கதிர்வீசல் அல்லது வெளிச்ச அலகு, காற்று விவர வரைவு (wind profiler), ஒளிச்சுழல் மழைமானி (Optical rain gauge), மழைத்துளி அளவறிவி (disdrometer), தானியங்கு வானிலை நிலையம், மேலும் இதுபோன்ற பல வசதிகளும் இணைக்கப்பட்டன. பின்னர் ”தேசிய இடைவெளிமண்டல-வெம்மடுக்குமண்டல-அடிவளிமண்டலத் தொலைக் கண்டுணர்வசதி” ஒரு ஆராய்ச்சி நிறுவனமாக விரிவுபடுத்தப்பட்டு 2005 ஆம் ஆண்டு செப்டம்பர் 22  ஆம் நாள் ”தேசிய வளிமண்டல ஆராய்ச்சி ஆய்வகமாக” மறுபெயரிடப்பட்டது..

## மேற்கோள்கள்

பகுப்பு:இந்திய விண்வெளித் திட்டங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய ஆய்வுக் கழகங்கள்
பகுப்பு:இந்திய விண்வெளித் துறை
இரும்புச் சுழற்சி

**இரும்புச் சுழற்சி** *(Iron cycle)* என்பது புவிசார் சூழலியல் சுழற்சி ஆகும். புவிக்கோளம், வளிமண்டலம்,நீர்க்கோளம், பாறைக்கோளம் இடையில் நிகழும் இரும்புச் சேர்மத்தின் சுழற்சி ஆகும். இரும்பின் +2, +3 ஆக்சைடாக்க நிலைமாற்றமே இரும்புச்சுழற்சி எனப்படுகிறது. இது தூசியால் வளிமண்டல் உயிர்வளி இருப்பைத் தாக்குகிறது.

## மேற்கோள்கள்
* [Jickells, T. D., et al. (2005, April 1). Global iron connections between desert dust, ocean biogeochemistry, and climate. In Science, 308, 67 – 71].

## வெளி இணைப்புகள்
* Nature Education: All organisms on Earth ride upon a "ferrous wheel" made of different forms of iron that are essential for life|

பகுப்பு:புவியியல் நிகழ்வுகள்
பகுப்பு:புவியுயிர்வேதி நிகழ்வுகள்
பகுப்பு:சூழலியல்
பகுப்பு: துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தி. பொன்னுமலை

**காரிப்பட்டி தி. பொன்னுலை** (*Karipatti T. Ponnumalai* பிறப்பு: ஆகத்து 20, 1920) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தமிழ்நாடு சட்ட மன்றத்திற்குத், திராவிட முன்னேற்றக் கழகத்தின் வேட்பாளராக, பனைமரத்துப்பட்டி தொகுதியில், 1967 மற்றும் 1971ஆம் ஆண்டுகளில் நடந்த சட்டமன்றத் தேர்தல்களில் போட்டியிட்டு, தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:சேலம் மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பாலி, கோவா

**பாலி** (*Pale*) வடக்கு கோவா மாவட்டத்தில் உள்ள ஒரு கணக்கெடுப்பில் உள்ள நகரம் ஆகும்.

## நிலவியல்
இந்நகரம் சராசரியாக கடல் மட்டத்திலிருந்து 0 மீட்டர் (0 அடி)  உயரத்தில் அமைந்துள்ளது.

## மக்கள் தொகையியல்
2001 ஆம் ஆண்டு இந்திய மக்கள் தொகை கணக்கெடுப்பின்படி, 5706 மக்கள் இங்கு வசிக்கின்றனர் . இவர்களில் 53% ஆண்கள், 47% பெண்கள் ஆவார்கள். ஆண்களின் சராசரி கல்வியறிவு 75% ஆகும். இதில் ஆண்களின் கல்வியறிவு 82%, பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட அதிகமானதாகும். பாலியில் மக்கள் தொகையில் 10% 6 வயதுக்குட்பட்டோர் ஆவார்கள்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:வடக்கு கோவா மாவட்டம்
ஏரம்பையர்

**ஏரம்பையர்** (1847 – 1914) ஈழத்துத் தமிழ்ப் புலவர்களுள் ஒருவர்.

அந்தணர் மரபில் தோன்றிய இவர் யாழ்ப்பாண மாவட்டம், மாதகல் என்னும் ஊரைச் சேர்ந்தவர். தந்தை சுப்பிரமணிய சாத்திரியார். ஏரம்பையர் யாழ்ப்பாணம் வேலுப்பிள்ளை, சம்பந்தப் புலவர், சங்கர பண்டிதர் ஆகிய மூவரிடமும் தென்மொழி, வடமொழி  நூல்களைக் கற்றுத் தெளிந்தார். ஆறுமுக நாவலரோடு தோழமை கொண்ட இவர் சித்தந்த சாத்திரத்தில் திறமை மிக்கவராக விளங்கினார். சைவ பரிபாலன சபை ஒன்று யாழ்ப்பாணம் வண்ணார்பண்ணையில் தொடங்கப்பட்டது. அந்த சபையில் சைவ சமய சொற்பொழிவுகளை நிகழ்த்தினார். இவர் கணிதத்திலும் வல்லவர். சேட்டுப் புராணத்தை உரை நடையில் எழுதினார். இவர் சிரார்த்த விதி, கனா நூல், சூரனுடைய முற்பிறப்பின் சரித்திரம், நாகேஸ்வரி தோத்திரம், குவாலாலம்பூர்ச் சிவபெருமானூஞ்சல், கவனாவத்தை வைரவரூஞ்சல், மாதகல் பிள்ளையார் ஊஞ்சல், காளிக்கதிரேசர் ஊஞ்சல், நகுலாசல புராணம் ஆகிய நூல்களை இயற்றியுள்ளார். நீதிசாரம் என்னும் நூலினை வடமொழியிலிருந்து தமிழாக்கம் செய்துள்ளார்.

## மேற்கோள்கள்

பகுப்பு:1847 பிறப்புகள்
பகுப்பு:1914 இறப்புகள்
பகுப்பு:ஈழத்துப் புலவர்கள்
பகுப்பு:யாழ்ப்பாண மாவட்ட மக்கள்
எங்கும் அடர்த்தியாகாத கணம்

கணிதத்தில், ஒரு இடவியல் இடைவெளியில் **எங்கும் அடர்த்தியாகாத கணம்** *(Nowhere dense set)*என்பது, அதன் உட்பகுதியின் மூடல் கணம் வெற்றாக உள்ளது ஆகும். இது **அருகு கணம்** *(meagre set)* எனவும் கூறப்படும். மிகவும் தளர்வான பொருளில், இது உறுப்புகள் கொத்தாக இல்லாத கணம் (எந்த இடத்திலும் பரப்பளவில் வரையறுக்கப்படுவதால்) எனக் கொள்ளலாம். நடவடிக்கைகளின் வரிசை முக்கியம். எடுத்துகாட்டாக, \mathbb R இன் உட்கணம், விகிதமுறு எண்களின் கணமானது, உட்பகுதியின் மூடல் கணம் வெற்றாகக் கொண்டது, ஆனால் அது எங்கும் அடர்த்தியாகாத கணம் இல்லை; உண்மையில் அது R இல் அடர்த்தி கணமாக உள்ளது. எனவே, எங்கும் அடர்த்தியாகாத கணம் என்பது, எந்த வெற்றற்ற திறந்த கணத்திலும் அடர்த்தியான கணமாக இல்லாத ஒரு கணம் ஆகும்.

சுற்றியுள்ள விண்வெளி: ஒரு கணம் A ஒரு இடவியல் வெளி X -இன் ஒரு உள்வெளியாக கருதப்படும் போது எங்கும் அடர்த்தியாகாத கணமாக இருக்கலாம், ஆனால் மற்றொரு இடவியல் வெளி Y -இன் உள்வெளியாக கருதப்படும் போது எங்கும் அடர்த்தியாகாத கணமாக இல்லாமல் இருக்கலாம். எங்கும் அடர்த்தியாகாத கணம் எப்பொழுதும் தனக்கு அடர்த்தியான கணமாக உள்ளது.

எங்கும் அடர்த்தியாகாத கணத்தின் ஒவ்வொரு உட்கணமும் எங்கும் அடர்த்தியாகாத கணமாகவே உள்ளது, மற்றும் பல எங்கும் அடர்த்தியாகாத கணங்களின் முடிவுற்ற சேர்ப்பும் எங்கும் அடர்த்தியாகாத கணம் ஆகும். மேலும், பல எங்கும் அடர்த்தியாகாத கணங்களின் எண்ணிடத்தக்க முடிவிலி சேர்ப்பு எங்கும் அடர்த்தியாகாத கணமாக இருக்க வேண்டிய கட்டாயம் இல்லை.

## எடுத்துக்காட்டுகள்
* \mathbb Z -ஆனது \mathbb R இல் எங்கும் அடர்த்தியாகாத கணம்.
* S = \left\{ \frac{1}{n} : n \in \mathbb{N} \right\} -ஆனது \mathbb R இல் எங்கும் அடர்த்தியாகாத கணம். இருந்த போதிலும் S -ன் புள்ளிகள் 0 வை நெருங்குகின்றது, அதன் மூடல் கணம் S \cup \{0\} வெற்று உட்பகுதியாக உள்ளது.
* \mathbb Z \cup \left[(0,1) \cap \mathbb Q\right] -ஆனது \mathbb R - இல் எங்கும் அடர்த்தியாகாத கணம் இல்லை. இது இடைவெளி [0,1] -ல் அடர்த்தியான கணம் ஆகும், மற்றும் இதன் மூடல் கணத்தின் உட்பகுதி (0,1) ஆகும்.

## மேற்கோள்கள்

## நூல்தொகை
*   

## வெளி இணைப்புகள்
* Some nowhere dense sets with positive measure

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:நுண்புல இயற்கணிதம்
பகுப்பு:இயற்கணிதம்
பகுப்பு:இடவியல்
சரவணம்பட்டி இரத்தினகிரி மருதாச்சல கடவுள் கோயில்

**சரவணம்பட்டி இரத்தினகிரி மருதாசால கடவுள் கோயில்** என்பது தமிழ்நாட்டில் கோயம்புத்தூர் மாவட்டம், சரவணம்பட்டி என்னும் ஊரில் அமைந்துள்ள ஒரு முருகன் கோயில் ஆகும்.

## இருப்பிடம்
கோவை- சத்தியமங்கலம் சாலையில் சரவணம்பட்டியில் உள்ளது.
திறக்கும் நேரம்:  காலை 6.00 -  1.00 மணி
மாலை 4.00 – 7.30 மணி

## தல வரலாறு
சிவனை நோக்கி தவம் செய்து வரம் பெற்ற சூரபத்மன் இந்திரனை அழிக்க வந்தார். அப்போது இரத்தினகிரி மலையில் ஒளிந்துகொண்டார். இந்திரனை முருகன் மயிலாக மாற்றினார். சூரபத்மனை அசுரமயிலாக மாற்றினார்.  முருகனுக்கு இடப்புறம் இந்திரமயில், வலப்புறம் அசுரமயில் என இரு மயில்கள் இருந்தன.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் இரத்தினகிரி மருதாசலகடவுள் சன்னதியும், விநாயகர், இடும்பன், கன்னிமார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

## பூசைகள்
இக்கோயிலில் இரண்டு காலப் பூசைகள் நடக்கின்றன. தை மாதம் மாட்டுப்பொங்கல், பூப்பறிக்கும் விழா முக்கிய திருவிழாவாக நடைபெறுகிறது.

## திருவிழா
* அமாவாசை, 
* காணும் பொங்கல், 
* கிருத்திகை, 
* தைப்பூசம், 
* வைகாசி விசாகம். 

## மேற்கோள்கள்

பகுப்பு:கோயம்புத்தூர் மாவட்டத்திலுள்ள முருகன் கோயில்கள்
சீனாவின் வன விலங்குகள்

**சீனாவின் காட்டு விலங்குகள்**

சீனாவின் பரந்து விரிந்த நிலப்பகுதி பலவகை காட்டு விலங்குகள் வாழ்வதற்கு உதவிகரமாக உள்ளது. உலகத்தில் மிகப்பெரிய நிலப்பரப்புக் கொண்ட 17 நாடுகளில் சீனாவும் ஒன்று.கணக்கெடுப்பின்படி சீனாவில் 
7516 வகையான முதுகெலும்புள்ள விலங்குகள் உள்ளன.அவற்றில் 4936 மீன் வகைகள்,1269 பறவை வகைகள்,562 பாலூட்டிகள்,403 ஊர்வன,346 நிலநீர்வாழ் உயிரிகள் ஆகியவை அடங்கும்.அதிக உயிரினங்கள் வாழும் நாடுகளுள்,பாலூட்டிகளில் சீனா உலகில் மூன்றாவது இடத்தையும்,பறவைகளில் எட்டாவது இடத்தையும்,ஊர்வனவற்றில் ஏழாவது இடத்தையும்,நிலநீர்வாழ் உயிரினங்களில் ஏழாவது     
இடத்தையும் பெற்றுள்ளது.ஒவ்வொரு வகையிலும்,சீனா மிகப்பெரிய சுற்றுச்சூழல் அமைப்புக் கொண்ட நாடாக திகழ்கிறது.

சீனாவில் இருக்கக்கூடிய பெரும்பாலான உயிரினங்கள் நோய்வாய்படும் சூழலில் உள்ளது.சீனாவின் மிகப்பிரபலமான விலங்கான பான்டா கரடியும் இவ்வகையில் சேரும்.இவ்வகைக் கரடிகள் அழிந்து வரும் விலங்கினங்களில் சேர்க்கப்பட்டுள்ளது.ஆறில் ஒருபங்கு பாலூட்டிகளும்,மூன்றில் இரண்டுபங்கு நீர்நிலவாழ் 
உயிரினங்களும் சீனாவில் நோய்வாய்ப்படும் ஆபத்தான நிலையில் உள்ளன.இங்கு வாழும் வனவிலங்குகள்,மனிதர்கள் வாழும் இடத்திலும் வாழ்வதால்,அவர்களால் இவ்விலங்கினங்களுக்கு ஆபத்து ஏற்படுகிறது.சீனாவில் குறைந்தபட்சம் 840 உயிரினங்கள் அழியும் தருவாயில் உள்ளன.இவை அனைத்தும்,
காடுகளை அழிப்பதனால்,மாசுபடுதலால்,உணவிற்காக மற்றும் மருத்துவ பயன்களுக்காக அழிக்கப்படுகின்றன.2005-சட்டப்படி,அழிந்துவரும் விலங்கினங்கள் காக்கப்படுகின்றன.சீனாவில் 2349 இயற்கை வனவிலங்கு சரணாலயங்கள் உள்ளன.இச்சரணாலயங்கள் 578,960 சதுர கி மீட்டர் பரப்பளவு கொண்டதாகவும்,இது சீனாவின் 15 சதவீத நிலப்பகுதியை உள்ளடக்கியதாகவும் இருக்கிறது.

## அழியும்நிலையில் உள்ள உயிரினங்கள்

## மேலும் பார்க்க

*List of endangered and protected species of China
*Animal welfare and rights in China
*List of mammals of China
*List of mammals of Taiwan
*List of mammals of Hong Kong

## குறிப்புகள் மற்றும் மேற்கோள்கள்

## வெளியிணைப்புகள்
*China Wildlife Conservation Association 

பகுப்பு:Biota of China
China
பாலையூர்

**பாலையூர்** என்பது தமிழ்நாடு, மயிலாடுதுறை மாவட்டம் குத்தாலம் ஒன்றியத்தில் உள்ள ஒரு கிராமம் ஆகும்.

இது  தஞ்சாவூர் மற்றும் மயிலாடுதுறை  மாவட்ட  எல்லைகளைக் கொண்டது. இக்கிராமம் தமிழகத்தின் தலைநகரமான சென்னையிலிருந்து 282 கிலோமீட்டரில் உள்ளது. தற்போதைய மக்கள்தொகை 2,000. அருகிலுள்ள கிராமங்கள்: பேராவூர், நக்கம்பாடி, கொக்கூர், விஜயநகரம், தூத்துக்குடி, தரங்கம்பாடி, காரைக்கால் மற்றும் சீர்காழி. காரைக்காலில் இருந்து கும்பகோணம் செல்லும் வழியில் அமைந்துள்ளது.

## விவசாயம் மற்றும் முக்கிய பயிர்கள்
நெல், பருத்தி, சோளம் ஆகியவை முக்கியமான வணிக பயிர்களாகும். மாவட்டத்தில் பெரும்பாலும் வண்டல் மண் பரவிக் காணப்படுகின்றன.  குறிப்பாக பாலையூரில் வாழை, தென்னை, மிளகாய், நிலக்கடலை, கீரைகள்  மற்றும் மஞ்சள் போன்றவைகள் சிறிய அளவில் வளரக்கூடியதற்கு ஏற்ற மண்ணாக உள்ளது.

## மேற்கோள்கள்:

பகுப்பு:மயிலாடுதுறை மாவட்டத்திலுள்ள கிராமங்கள்